নিকারাগুয়ার ভাষা
স্পেনীয় ভাষা নিকারাগুয়ার সরকারী ভাষা। এখানকার প্রায় ৯০% লোক স্পেনীয় ভাষাতে কথা বলে। ক্যারিবীয় সাগরের উপকূলীয় এলাকার প্রায় এক-পঞ্চমাংশ লোক পশ্চিম ক্যারিবীয় দ্বীপপুঞ্জের প্রায় সর্বত্র প্রচলিত একটি ইংরেজি ভিত্তিক ক্রেওল ভাষাতে কথা বলে। স্বল্পসংখ্যক লোক কিছু আদিবাসী ভাষাতে (মিস্কিতো, সুমো, রামা, ইত্যাদি) কথা বলে। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহৃত হয়। অভিবাসী সম্প্রদায়ে চীনা, আরবি, জার্মান, ইতালীয়, ইত্যাদি ভাষা প্রচলিত।